Diari Oficial de la Generalitat Valenciana


Sumari del DOGV 592, del 22-05-1987 (1987/808827)

ORDRE de 13 de maig de 1987, de la Conselleria de Treball i Seguretat Social, per la qual es convoquen ajudes per a la Promoció de l'Ocupació Autònoma.
-------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/05/13/(1)/dof/vci/html**

### Dades del document

Número de DOGV
:   592

Data del DOGV
:   22-05-1987

Secció del DOGV
:   DISPOSICIONS GENERALS

Número del document
:   1987/808827


Data del document
:   13-05-1987

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 13 de maig de 1987, de la Conselleria de Treball i Seguretat Social, per la qual es convoquen ajudes per a la Promoció de l'Ocupació Autònoma.  
Estant en vigor l'Ordre del Ministeri de Treball i Seguretat Social de 21 de febrer de 1986 (BOE 27 de febrer de 1986) per la qual es regulen diversos Programes de recolzament a la creació d'ocupació, i entre ells la promoció de l'Ocupació Autònoma, i ja que en la gestió d'aquest programa té participació directa la Conselleria de Treball i Seguretat Social, cal, vista l'experiència de l'any 1986, articular una norma pròpia que en desplegue el contingut i que establesca les vies procedimentals adequades.   
En atenció d'aquests motius, aquesta Conselleria de Treball i Seguretat Social, fent ús de les facultats que li són conferides per la Llei 5/83 de 30 de desembre de Govern Valencià (DOGV 30 de desembre de 1983) i el Decret 192/85 de 9 de desembre (DOGV 20 de gener de 1986) del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Treball i Seguretat Social, ordena:   
Article 1  
S'estableix per a l'any 1987 un Programa de Promoció de l'Ocupació Autònoma que té com a objecte promoure i ajudar a finançar aquells projectes que faciliten la constitució en treballadors autònoms o per compte propi a persones que figuren inscrites com a desocupades en la corresponent Oficina de Col·locació.   
Article 2. Ajudes.   
Per a la realització d'aquesta finalitat, la Conselleria de Treball i Seguretat Social, podrà concedir les ajudes següents:   
a) Subvencions financeres que faciliten la disposició dels recursos necessaris a fi de realitzar inversions que ajuden a constituir-se en treballadors autònoms.   
b) Ajudes per a Assistència Tècnica.   
c) Subvencions de fins 250.000 pessetes per creació del propi lloc de treball que contribuesquen a garantir uns ingressos mínims.   
Article 3. Subvenciones financeres.   
1. La Conselleria de Treball i Seguretat Social podrà concedir subvencions financeres de fins 6 punts, com a màxim, del tipus d'interés fixat per l'Entitat de Crèdit pública o privada, que concedesca el préstec al sol·licitant, pagadora d'una sola vegada en quantia calculada com si la subvenció es meritàs cada any de la duració d'aquest, inclòs el possible període de mancança, i es destinarà directament a l'amortització del principal d'aquest préstec.   
Aquesta subvenció no podà superar la quantia de 500.000 pessetes, tret de casos excepcionals expressament autoritzats pel Conseller de Treball i Seguretat Social.   
2. Els préstecs, per a ser subvencinables, hauran de ser concedits per aquelles Societats de Crèdit que tinguen subscrit amb aqueix fi un conveni amb el Ministeri de Treball i Seguretat Social, amb la Conselleria de Treball i Seguretat Social, o amb la Generalitat Valenciana i tindran com a destinació el finançament d'inversions per a l'establiment com a treballadors autònoms o per compte propi.   
Article 4. Subvencions per a assistència tècnica.   
Les ajudes per a assistència tècnica tindran com a finalitat subvencionar aquells estudis de viabilitat, auditoria i assessorament que hi faciliten l'autoocupació. Aquestes ajudes podran ser concedides per la Conselleria de Treball i Seguretat Social d'ofici, quan l'estudi de l'expedient ho demane, o a instància de part. En aquest darrer cas la subvenció no podrà excedir del 50% del cost de l'esmentat estudi.   
L'assistència tècnica es prestarà per empreses o persones físiques especialitzades que reunesquen garanties de solvència professional.   
Article 5. Subvencions per una sola vegada de fins 250.000 pessetes per creació del propi lloc de treball.   
Es podran concedir subvencions per una sola vegada de fins 250.000 pessetes que contribuesquen a garantir durant l'inici de l'activitat uns ingressos mínims o renda de subsistència per a aquelles persones desocupades majors de 25 anys, que romanent inscrites com a tals en les Oficines de Col·locació durant, si més no, un any, s'establesquen com a treballadors autònoms o per compte propi.   
A fi d'accedir a aquestes ajudes hauran, a més, de reunir un dels requisits següents: haver obtingut el pagament únic de la prestació per desocupació, o tenir concedida la subvenció financera que estableix l'article 3 d'aquesta Ordre.   
Article 6  
La concessió o denegació de les ajudes regulades en aquesta Ordre, correspondrà als Directors Territorials de la Conselleria de Treball i Seguretat Social qui dictaran la Resolució pertinent en el termini de 30 dies. Prèviament a resoldre en podran demanar els informes que creguen avinents.   
La Resolució adoptada es notificarà als interessats, tot enviant-se, en el cas de subvencions financeres, còpia d'aquesta a l'Entitat creditícia que hagués concedit el préstec al beneficiari.   
Article 7  
1. Notificada la Resolució per a la qual es concedeixen els beneficis sol·licitats, perquè es faça efectiu el pagament d?aquestos, els interessats hauran d?acreditar en el termini de 30 dies, l'inici de llur activitat laboral per compte propi i, si s'escau, l'alta en el corresponent règim especial de la Seguretat Social, tret que ho haguessen realitzat simultàniament a la sol·licitud de subvenció.   
2. En les subvencions atorgades per a Assistència Tècnica haurà d'aportar-se en el termini anteriorment assenyalat la minuta o factura dels serveis prestats, així com l'estudi o treball objecte de la subvenció.   
3. De no realitzar-se aquestes acreditacions en el termini indicat s'entendrà que els sol·licitants renuncien als beneficis que els foren concedits, tret de causa de força major degudament justificada.   
Article 8. Pagament.   
Realitzada per l'interessat l'acreditació assenyalada en l'article anterior, es farà el pagament de les ajudes concedides d'una sola vegada pel corresponent Organ Administratiu.   
Article 9  
Les subvencions establides en aquesta Ordre, es concediran sempre que hi haja disponibilitat pressupostària suficient per a poder atendre-les.   
NORMES DE PROCEDIMENT  
Article 10  
1. Les persones desocupades que vulguen acollir-se als beneficis que estableix aquesta Ordre hauran de sol·licitar-ho, en tot cas, davant la Direcció Territorial de la Conselleria de Treball i Seguretat Social corresponent en els models oficials que aquestes hi facilitaran.   
Les sol·licituds de subvenció financera establides per l'article 3r d'aquesta ordre, hauran de formular-se simultàniament a la petició del crèdit objecte d'aquesta.   
A aquestes sol·licituds se'ls adjuntarà la documentació que s'indica en l'annex. En el supòsit que l'expedient estiga incomplet es requirirà al sol·licitant perquè, d'acord amb l'article 71 de la vigent Llei de Procediment Administratiu, ho complete en el termini màxim de 10 dies.   
2. Les Direccions Territorials trametran còpia de les sol·licituds de subvenció financera a l'Entitat Crediticia on el peticionari haja sol·licitat el préstec. La qual també certificarà la concessió o no d'aquest amb indicació de les característiques, terminis, mancança, tipus d'interés, etc.   
DISPOSICIONS ADDICIONALS  
Primera  
Els préstecs subvencionables a què fa referència l'article 3.2 d'aquesta Ordre, seran els formalitzats amb les Caixes d'Estalvis adherides al Conveni subscrit entre el Ministeri de Treball i Seguretat Social i la Confederació Espanyola de Caixes d'Estalvis en data 24 de juliol de 1985, sense perjudici de les modificacions posteriors que hi pogueren produir-se en aquest. Així mateix podran ser objecte de subvenció els préstecs formalitzats amb aquelles Entitats de Crèdit que subscrigueren a l'efecte l'oportú Conveni amb la Conselleria de Treball i Seguretat Social o amb la Generalitat Valenciana.   
Segona  
Les subvencions per una sola vegada contemplades en l'article 13.3. de l'Ordre del Ministeri de Treball i Seguretat Social de 21 de febrer de 1986, els sol·licitants de les quals siguen desocupats menors de 25 anys, seran tramitades d'acord amb la normativa establida pel Ministeri de Treball i Seguretat Social.   
Tercera  
D'acord amb el que disposa l'article 22.3. de la Llei 11/1986 de 30 de desembre, de Pressupostos de la Generalitat Valenciana, serà requisit indispensable per part dels beneficiaris de les subvencions, el compliment de llurs obligacions fiscals i front a la Seguretat Social.   
DISPOSICIONS FINALS  
Primera  
Es Faculta la Direcció General d'Ocupació i Cooperació perquè dicte les instruccions necessàries per tal d'executar el que disposa aquesta disposició.   
Segona  
Aquesta Ordre que vigirà l'endemà de la publicació al Diari Oficial de la Generalitat Valenciana, tindrà efecte des de l'1 de gener de 1987 fins al 31 de desembre d'enguany.   
València, 13 de maig de 1987.   
Ei Conseller de Treball i Seguretat Social,  
MIQUEL DOMENECH I PASTOR  
ANNEX  
La documentació a què fa referència l'article 10 és aquesta:   
1. En general.   
-Breu memòria de l'activitat a realitzar.   
-Fotocòpia de la targeta de demanda d'ocupació, degudament actualitzada.   
-Fotocòpia del Document Nacional d?Identitat. 2. Per a sol·licitar subvenció financera.   
-Certificat de l'Entitat crediticia del préstec sol·licitat, tot especificant-ne les característiques (terminis, macança, tipus d?interés, etc.)   
3. Ajudes per a assistència tècnica.  
-Memòria raonada dels estudis necessaris, tot indicant-hi l'empresa o empreses que ho durien a terme i quantificació del cost.  
4. En el supòsit d'haver encetat l'activitat amb anterioritat a la data de sol·licitud de la subvenció.   
-Alta de Llicència fiscal i justificants d'estar al corrent en el compliment de les obligacions fiscals.   
-Alta en el Règim Especial corresponent de la Seguretat Social i justificats de les cotitzacions realitzades.


Còpia Permalink ELI